Številka: 0611-29/2021/12

Datum: 30.3.2021

Na podlagi četrtega odstavka 181. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF) izdaja inšpektorica za sistem javnih uslužbencev v postopku inšpekcijskega nadzora **v Muzeju Vrbovec, Muzeju gozdarstva in lesarstva**, Savinjska cesta 4, 3331 Nazarje (ki ga zastopa direktorica █), naslednji

**Z A P IS N I K**

**o inšpekcijskem nadzoru**

Inšpektorica za sistem javnih uslužbencev mag. Simona Izlakar, inšpektorica višja svetnica, je dne 9.2.2021, 12.3.2021, 15.3.2021 in 16.3.2021 opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) nad izvajanjem določil Zakona o javnih uslužbencih in na njegovi podlagi izdanih podzakonskih predpisov (v povezavi z določili 164. in 165. člena Zakona za uravnoteženje javnih financ[[1]](#footnote-1)) in določil Aneksa h Kolektivni pogodbi za negospodarske dejavnosti v Republiki Sloveniji (v nadaljevanju: Aneks h KPND)[[2]](#footnote-2) glede pravilnosti povračila stroškov prevoza na delo in z dela v Muzeju Vrbovec, Muzeju gozdarstva in lesarstva in dne 17.3.2021 izdelala Osnutek zapisnika o inšpekcijskem nadzoru, št. 0611-29/2021/9. Osnutek zapisnika je inšpektorica poslala v vednost direktorici Muzeja Vrbovec, Muzeja gozdarstva in lesarstva █(po elektronski pošti dne 17.3.2021, v prilogi dopisa, št. 0611-29/2021/10). Direktorici je bila s tem dana možnost podati pripombe na osnutek zapisnika (v roku osmih dneh od prejema osnutka zapisnika), kar je direktorica upoštevala in Inšpektoratu za javni sektor dne 22.3.2021 posredovala pripombe na osnutek zapisnika.

*Direktorica Muzeja Vrbovec je v prilogi elektronskega sporočila, z dne 22.3.2021, navedla, da je v osnutku zapisnika na strani 5 in v opombi na strani 6 nepravilen seštevek upravičenih zneskov povračila stroškov za prevoz na delo in z dela za leto 2020 za javno uslužbenko █, da je v opombi št. 7 nepravilen znesek iz Dogovora o vračilu preveč izplačanih stroškov prevoza na delo javne uslužbenke █ in da je nepravilna ugotovitev inšpektorice, da je javna uslužbenka █upravičena do povračila avtobusne vozovnice na relaciji █- Nazarje v višini 80,60 evrov (mesečna imenska vozovnica), saj znaša razdalja od začetnega javnega prevoza javne uslužbenke (to je Glavna avtobusna postaja █) do avtobusne postaje v Nazarjah 18,5 km, kar pa (glede na cenik avtobusnega podjetja Nomago d.o.o.) pomeni, da znaša za razdaljo 15 - 20 km splošna mesečna (imenska) vozovnica 70,20 evrov (in ne 80,60 evrov). Inšpektorica je pripombe direktorice upoštevala in vsebino zapisnika ustrezno spremenila.*

**I. Razlog inšpekcijskega nadzora**

Inšpektorat za javni sektor je v Načrtu dela za leto 2021 med sistemske nadzore vključil tudi sistemski inšpekcijski nadzor nad pravilnostjo obračunavanja stroškov prevoza na delo in z dela, zaposlenim v Muzeju Vrbovec, Muzeju gozdarstva in lesarstva (v nadaljevanju: Muzej Vrbovec), v letu 2020.

**II. Ugotovitve inšpektorice za sistem javnih uslužbencev**

Muzej Vrbovec je z Odlokom o ustanovitvi muzeja gozdarstva in lesarstva ustanovila Občina Nazarje (Uradni list RS, št. 26/00).

V času inšpekcijskega nadzora je v Muzeju Vrbovec predstojnica oziroma odgovorna oseba uporabnika proračuna direktorica █. Predsednik sveta zavoda je █.

V Muzeju Vrbovec sta v času inšpekcijskega nadzora zaposleni javni uslužbenki █in █, zato je inšpektorica za sistem javnih uslužbencev (v nadaljevanju: inšpektorica) opravila nadzor glede povračila stroškov prevoza na delo in z dela v letu 2020 pri javnih uslužbenkah █in █.

Po opravljenem inšpekcijskem nadzoru inšpektorica ugotavlja naslednje:

## Normativne podlage povračila stroškov prevoza na delo in z dela

* 1. **Zakon za uravnoteženje javnih financ**

V prvem odstavku 164. člena Zakona za uravnoteženje javnih financ (v nadaljevanju: ZUJF) je določeno, da se določbe od 164. člena do 181. člena zakona uporabljajo do uveljavitve kolektivnih pogodb dejavnosti in poklicev, ki bodo sklenjene po sprejetju tega zakona, s katerimi se uredijo povračila stroškov v zvezi z delom in nekateri drugi prejemki.

V prvem odstavku 165. člena ZUJF je določeno, da se v pogodbi o zaposlitvi, odločbi oziroma sklepu zaposlenemu (ne glede na določbe splošnih aktov in kolektivnih pogodb) ne sme določiti povračila stroškov v zvezi z delom in prejemkom iz delovnega razmerja v drugačni višini, kot jo določa ta zakon.

V drugem odstavku 165. člena ZUJF je določeno: »Če delodajalec ugotovi, da so bili zaposlenemu v nasprotju s prejšnjim odstavkom določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem«.

* 1. **Aneks h KPND**

Z dnem 1.6.2012 se je začel uporabljati Aneks h KPND, ki je povračilo stroškov prevoza na delo in z dela uredil v členih od 5 do 7.

Na podlagi 5. člena Aneksa h KPND javnim uslužbencem pripada povračilo stroškov prevoza na delo in z dela upoštevaje razdaljo od kraja bivališča do delovnega mesta, pri čemer jim povračilo stroškov pripada, če ta razdalja znaša več kot dva kilometra. Stroški prevoza na delo in z dela se povrnejo v višini stroškov javnega prevoza z javnimi prevoznimi sredstvi. Če javni uslužbenec nima možnosti prevoza z javnimi prevoznimi sredstvi, se mu prizna kilometrina v višini 8% cene neosvinčenega motornega bencina-95 oktanov. Javni prevoz ni možen, če ne obstaja, če ga glede na delovni čas javnega uslužbenca ni možno uporabiti ali če bi uporaba javnega prevoza glede na vozni red in delovni čas javnega uslužbenca, ne upoštevaje čas trajanja vožnje, za javnega uslužbenca pomenila več kot eno uro dnevne časovne izgube v eno smer.

V prvem odstavku 7. člena Aneksa h KPND je določeno, da javni uslužbenec poda pisno izjavo za povračilo stroškov prevoza na delo in z dela, ki vsebuje naslednje podatke:

1. bivališče,

2. kraj, od koder se javni uslužbenec dejansko vozi na delo,

3. razdalja od bivališča do delovnega mesta (v kilometrih),

4. razdalja od kraja, od koder se javni uslužbenec dejansko vozi na delo do delovnega mesta (v kilometrih),

5. vrsta in cena javnega prevoza.

V drugem odstavku 7. člena Aneksa h KPND pa je določeno, da mora javni uslužbenec v osmih dneh sporočiti pristojni službi delodajalca vsako spremembo podatkov iz 1. in 2. točke prejšnjega odstavka.

* 1. **Zakon o javnih financah**

Pri povračilu stroškov prevoza na delo in z dela je potrebno upoštevati tudi Zakon o javnih financah[[3]](#footnote-3), ki v 2. členu določa, da je treba pri pripravi in izvrševanju proračuna (torej rabi proračunskih sredstev) spoštovati načeli učinkovitosti in gospodarnosti. Iz navedenega izhaja, da morajo vsi proračunski uporabniki pri svojem delovanju, torej tudi pri povračilu stroškov prevoza na delo in z dela, upoštevati navedeni načeli. Posledično je treba pri določitvi povračila stroškov prevoza na delo in z dela upoštevati cenejše povračilo stroškov javnega prevoza, upoštevaje določila Zakona za uravnoteženje javnih financ ali kolektivnih pogodb, ki določajo, kdaj je javni prevoz možen. V primeru, ko je možnih več različnih javnih prevozov, je treba povrniti najcenejši javni prevoz. Zgoraj navedeni načeli je treba spoštovati tudi pri določitvi poti do kraja opravljanja in tako določiti razdaljo od bivališča oziroma od kraja, iz katerega se zaposleni dejansko vozi na delo do kraja opravljanja dela po najkrajši poti. Kraj, iz katerega se zaposleni vozi na delo in z dela je v prvem odstavku 6. člena Aneksa h KPND opredeljen kot kraj bivališča oziroma kraj, iz katerega se zaposleni dejansko vozi na delo in z dela, če je ta bližje delovnemu mestu. V primeru, ko kraj, iz katerega se zaposleni dejansko vozi na delo ni enak kraju bivališča in je ta kraj bližje kraju opravljanja dela, se stroški prevoza povrnejo od kraja, iz katerega se zaposleni dejansko vozi na delo.

* 1. Odloka o začasni prepovedi in omejitvah javnega prevoza potnikov v Republiki Sloveniji

Vlada Republike Slovenije sprejela Odlok o začasni prepovedi in omejitvah javnega prevoza potnikov v Republiki Sloveniji (Uradni list RS, številka [24/20](http://www.uradni-list.si/1/objava.jsp?sop=2020-01-0566" \t "_blank" \o "Odlok o začasni prepovedi in omejitvah javnega prevoza potnikov v Republiki Sloveniji)) in Odlok o začasni prepovedi, omejitvah in načinu izvajanja prevoza potnikov na ozemlju Republike Slovenije (Uradni list RS, številka [165/20](http://www.uradni-list.si/1/objava.jsp?sop=2020-01-2910) in [181/20](http://www.uradni-list.si/1/objava.jsp?sop=2020-01-3195)), na podlagi katerih je bil zaradi zajezitve in obvladovanja epidemije COVID-19, začasno, in sicer od 16.3.2020 do 10.5.2020 in od 16.11.2020 do 11.12.2020, prepovedan javni prevoz potnikov na ozemlju Republike Slovenije. Javni uslužbenci v navedenem obdobju niso imeli možnosti prevoza z javnimi prevoznimi sredstvi, zato so bili upravičeni do povračila stroškov za prevoz na delo in z dela v obliki kilometrine, in sicer v višini 8% cene neosvinčenega motornega bencina-95 oktanov.

1. Stališče Ministrstva za javno upravo

Ministrstvo za javno upravo je v dopisu, št. 1002-124/2020/1 z dne 20.1.2021, podalo stališče glede (ne)vračila preveč izplačanih stroškov prevoza na delo in z dela. Ministrstvo za javno upravo je, v zvezi s problematiko vračanja preveč izplačanega povračila stroškov prevoza na delo in z dela, pojasnilo, da določba 165. člena ZUJF ne izključuje uporabe 191. člena Obligacijskega zakonika[[4]](#footnote-4), ki določa, da kdor kaj plača, čeprav ve, da ni dolžan, nima pravice zahtevati nazaj, razen če si je pridržal pravico zahtevati nazaj ali če je plačal, da bi se izognil sili, da delodajalec tako ne more, kadar izplača stroške prevoza na delo in z dela, čeprav ve, da jih ni dolžan izplačati ali jih ni dolžan izplačati v višini, kot jih dejansko izplača, zahtevati vračilo preveč izplačanih stroškov prevoza na delo in z dela, razen če si pridržal pravico zahtevati nazaj ali če je plačal, da bi se izognil sili, da delodajalec odgovornosti za preplačilo ne more prevaliti na javnega uslužbenca, ki se je zanesel na pravilnost izplačila, da je obračun in izplačilo stroškov prevoza na delo in z dela stvar delodajalca, saj v skladu s tretjim odstavkom 170. člena ZUJF resničnost podatkov iz izjave nadzira delodajalec v skladu z zakonom, ki ureja delovna razmerja, oziroma z zakonom, ki ureja javne uslužbence, da mora zaposleni na zahtevo delodajalca predložiti dokumente, ki dokazujejo dejstva, navedena v izjavi in da je delodajalec dolžan preveriti vsako izjavo oziroma dopolnitev, ki jo poda posamezni javni uslužbenec in povračilo stroškov prevoza na delo in z dela obračunati in izplačati na podlagi preverjene izjave. Delodajalec torej ni dolžan zahtevati vračilo preveč izplačanih stroškov prevoza na delo in z dela, razen če si pridržal pravico zahtevati nazaj ali če je plačal, da bi se izognil sili, kar pomeni, da delodajalec ne more zahtevati vračila preveč izplačanih stroškov prevoza na delo in z dela, ko je za preveliko izplačilo stroškov prevoza na delo in z dela odgovoren sam, ker npr. ni preveril izjave. V primeru računalniške ali računske pomote pri izplačilu stroškov prevoza na delo in z dela pa se je Ministrstvo za javno upravo (upoštevajoč sklep Vrhovnega sodišča VIII Ips 267/2010) postavilo na stališče, da delodajalcu ni mogoče očitati, da je izplačal nekaj, kar je vedel, da je dolžan, zato ima delodajalec pravico zahtevati vračilo preveč izplačane stroške prevoza na delo in z dela. Prav tako lahko delodajalec zahteva vračilo preveč izplačane stroške prevoza na delo in z dela v primerih pomote (kot izhaja iz sodbe Višjega delovnega in socialnega sodišča Pdp 377/2018). Če je bila javnemu uslužbencu pravilno določena višina povračila stroškov prevoza na delo in z dela, dejansko pa je prišlo do napake pri obračunu stroškov prevoza na delo in z dela, mora javni uslužbenec vrniti preveč izplačane stroške prevoza na delo in z dela. Zmota pri plačilu nedolga je namreč eden od tipičnih primerov neupravičene obogatitve in v tem primeru je dolžan po 190. členu OZ tisti, ki je brez pravnega temelja obogaten na škodo drugega, tj. javni uslužbenec, prejeto vrniti, če je mogoče, sicer pa mora nadomestiti vrednost dosežene koristi. Ministrstvo je še navedlo, da je odločilnega pomena pri odločanju, ali je delodajalec dolžan zahtevati vračilo preveč izplačanih stroškov prevoza na delo in z dela, ali je delodajalec vedoma plačal nekaj, kar ni bil dolžan, tj. izplačal nekaj, kar mu ni bilo treba vedoma, oziroma zato, ker ni preveril izjave javnega uslužbenca, ali pa je do preveč izplačanih stroškov prevoza na delo in z dela prišlo zaradi računalniške, računske napake ali pomote.

1. **Nadzor nad povračilom stroškov prevoza na delo in z dela javnima uslužbenkama Muzeja Vrbovec v letu 2020**

Direktorica Muzeja Vrbovec █je v zvezi s povračilom stroškov za prevoz na delo in z dela v letu 2020 pojasnila (elektronsko sporočilo, z dne 9.2.2021):

* da je bil zaposlenima za povračilo stroškov prevoza na delo in z dela v letu 2020 upoštevan znesek dnevne vozovnice javnega (avtobusnega) prevoza;
* da je bil zaposlenima povrnjen znesek dnevnih vozovnic za javni prevoz tudi v času epidemije (ko javni prevoz ni deloval) in da so to nepravilnost odpravili, saj sta javni uslužbenki █ in █sklenili dogovor o vračilu preveč izplačanih stroških prevoza na delo in z dela in da je bil javnima uslužbenkama preveč izplačan znesek za prevoz na delo in z dela odtegnjen pri plači za mesec januar 2021 oziroma pri plači za mesec februar 2021.
  1. Javna uslužbenka █

Javna uslužbenka █ je v Muzeju Vrbovec zaposlena za nedoločen čas. S 1.5.2016 za obdobje 5 let pa je bila imenovana za direktorico Muzeja Vrbovec (Pogodba o zaposlitvi, z dne 30.4.2016). Delovno mesto direktorice muzeja (šifra delovnega mesta B017835) je uvrščeno v 41. plačni razred (Sklep, št. 110-0007/2015 z dne 28.1.2019).

Iz Pravilnika o delovnem času v Muzeju Vrbovec, Muzeju gozdarstva in lesarstva, z dne 15.11.2012, izhaja, da je razpored delovnega časa javne uslužbenke od 7. do 17. ure (premakljiv delovni čas od 7. do 9. ure in od 15. do 17. ure).

Iz Izjave javne uslužbenke za povračilo stroškov prevoza na delo in z dela, z dne 4.6.2012, je razvidno:

* da je naslov, od koder se javna uslužbenka vozi na delo: █;
* da je bivališče javne uslužbenke od kraja opravljanja dela oddaljeno 34 kilometrov;
* da javna uslužbenka za povračilo stroškov prevoza na delo in z dela uveljavlja dnevno vozovnico (za avtobus na relaciji █- Nazarje - █) v znesku 8,20 evra.

Iz plačilnih list javne uslužbenke za leto 2020 je razvidno, da je javna uslužbenka pri plači za posamezne mesece prejela naslednja povračila stroškov za prevoz na delo in z dela[[5]](#footnote-5):

|  |  |  |  |
| --- | --- | --- | --- |
| mesec | Število dni za obračun | Znesek povračila (v EUR) | Vrsta prevoza |
| januar  februar  marec  april  maj  junij  julij  avgust  september | 20  15  19  20  20  22  14  22  23 | 164,00  123,00  155,80  164,00  164,00  180,40  114,80  180,40  188,60 | dnevna vozovnica  dnevna vozovnica  dnevna vozovnica  dnevna vozovnica  dnevna vozovnica  dnevna vozovnica  dnevna vozovnica  dnevna vozovnica  dnevna vozovnica |
| oktober | 21 | 172,20 | dnevna vozovnica |
| november | 20 | 164,00 | dnevna vozovnica |
| december | 16 | 131,20 | dnevna vozovnica |

* + 1. Ugotovitve inšpektorice

Inšpektorica ugotavlja:

* da je v letu 2020 znašala mesečna (imenska) vozovnica za avtobus za relacijo █- Nazarje - █106,60 evrov, dnevna vozovnica za navedeno relacijo pa 8,20 evrov[[6]](#footnote-6);
* da na izjavi javne uslužbenke za povračilo stroškov prevoza na delo in z dela ni navedena cena mesečne vozovnice za javni prevoz za relacijo █- Nazarje - █;
* da je bila javna uslužbenka od 16.3.2020 do 10.5.2020 in od 16.11.2020 do 11.12.2020, ker ni deloval javni prevoz, upravičena do izplačila kilometrine za razdaljo od bivališča do lokacije Muzeja Vrbovec, ki znaša 68 kilometrov/dnevno;
* da je bila javni uslužbenki v letu 2020 (tudi ko je bila na delu prisotna več kot 12 dni v mesecu) kot povračilo stroškov za prevoz na delo in z dela za relacijo █- Nazarje - █upoštevana cena dnevne vozovnice, kar pa ni v skladu s 5. členom Aneksa k KPND v povezavi z ZUJF in 2. členom ZJF, saj bi morala biti upoštevana cena mesečne (imenske) vozovnice oziroma za dneve, ko ni bilo javnega prevoza, pa bi ji morala biti obračunana in izplačana kilometrina;
* da je bila javna uslužbenka v letu 2020, upoštevajoč določbe 5. člena Aneksa k KPND v povezavi z ZUJF in 2. členom ZJF ter Odlok o začasni prepovedi in omejitvah javnega prevoza potnikov v Republiki Sloveniji (Uradni list RS, številka [24/20](http://www.uradni-list.si/1/objava.jsp?sop=2020-01-0566), [54/20](http://www.uradni-list.si/1/objava.jsp?sop=2020-01-0814) in [65/20](http://www.uradni-list.si/1/objava.jsp?sop=2020-01-0997)) in Odlok o začasni prepovedi, omejitvah in načinu izvajanja prevoza potnikov na ozemlju Republike Slovenije (Uradni list RS, številka [165/20](http://www.uradni-list.si/1/objava.jsp?sop=2020-01-2910) in [181/20](http://www.uradni-list.si/1/objava.jsp?sop=2020-01-3195)), upravičena do naslednjih zneskov povračil stroškov za prevoz na delo in z dela:

|  |  |  |  |
| --- | --- | --- | --- |
| **mesec** | **Število dni za obračun** | **Znesek povračila (v EUR)** | **Vrsta prevoza** |
| januar  februar  marec  marec  april  maj  maj  junij  julij  avgust  september  oktober  november  november  december  december | 20  15  10  9  20  4  16  22  14  22  23  21  10  10  7  9 | 106,60  106,60  82,00  53,25  109,44  21,76  106,60  106,60  106,60  106,60  106,60  106,60  82,00  54,50  57,40  73,80 | mesečna vozovnica  mesečna vozovnica  dnevna vozovnica  kilometrina  kilometrina  kilometrina  mesečna vozovnica  mesečna vozovnica  mesečna vozovnica  mesečna vozovnica  mesečna vozovnica  mesečna vozovnica  dnevna vozovnica  kilometrina  kilometrina  dnevna vozovnica |

* da je javna uslužbenka zaradi pomote pri neizplačilu kilometrine za obdobje od 16.3.2020 do 10.5.2020 in od 16.11.2020 do 11.12.2020, s predsednikom Sveta Muzeja Vrbovec, █, dne 5.1.2021 sklenila Dogovor o vračilu preveč izplačanih stroškov prevoza na delo in z dela in se dogovorila, da se ji preveč izplačani znesek prevoza na delo in z dela za leto 2020, in sicer v višini 133,45 evrov, obračuna (odtegne) pri plači javne uslužbenke za mesec januar 2021;
* da je iz plačilne liste javne uslužbenke za mesec januar 2021 razvidno, da je bilo javni uslužbenki pri plači za mesec januar 2021 odtegnjeno 133,45 evrov;
* da je iz plačilne liste javne uslužbenke za mesec februar 2021 in evidence prisotnosti javne uslužbenke na delu v mesecu februarju 2021 razvidno, da so bili javni uslužbenki stroški prevoza na delo in z dela za mesec februar 2021 pravilno obračunani in izplačani (skladno z določili Aneksa h KPND in tretjim odstavkom 2. člena ZJF (povrnitev stroškov za prevoz na delo in z dela za najcenejši javni prevoz)).
  + 1. Ukrepi inšpektorice

Inšpektorica predsedniku Sveta Muzeja Vrbovec predlaga:

* da naj poskrbi, da bo javna uslužbenka █izpolnila novo izjavo za povračilo stroškov prevoza na delo in z dela, ki bo vsebovala tudi ceno mesečne (imenske) vozovnice za javni prevoz za relacijo █- Nazarje - █;
* da naj pri javni uslužbenki █, upoštevajoč dejstvo, da je predstojnica Muzeja Vrbovec, kar pomeni, da je odgovorna za preveč izplačane zneske povračila stroškov za prevoz na delo in z dela, ukrepa skladno z drugim odstavkom 165. člena ZUJF in se z javno uslužbenko █dogovori o načinu vrnitve preveč izplačanih zneskov za prevoz na delo in z dela v letu 2020, in sicer v višini 382,00 evrov[[7]](#footnote-7) ter v primeru, da v enem mesecu od pisnega poziva delodajalca ne pride do soglasja, preveč izplačani znesek zahteva s tožbo pred pristojnim sodiščem;
* da naj zagotovi, da bodo javni uslužbenki █v prihodnje stroški prevoza na delo in z dela povrnjeni skladno z določili Aneksa h KPND in tretjim odstavkom 2. člena ZJF (povrnitev stroškov za prevoz na delo in z dela za najcenejši javni prevoz).
  1. Javna uslužbenka █

Javna uslužbenka █je v Muzeju Vrbovec zaposlena za nedoločen čas. Na podlagi Pogodbe o zaposlitvi, z dne 21.12.2018, opravlja delo na delovnem mestu »muzejski informator V« (šifra delovnega mesta J015019) in je uvrščena v 24. plačni razred (Aneks k pogodbi o zaposlitvi, z dne 3.3.2020).

Iz Pravilnika o delovnem času v Muzeja Vrbovec, Muzeju gozdarstva in lesarstva, z dne 15.11.2012, izhaja, da je razpored delovnega časa javne uslužbenke od 7. do 17. ure (premakljiv delovni čas od 7. do 9. ure in od 15. do 17. ure).

Iz Izjave javne uslužbenke za povračilo stroškov prevoza na delo in z dela, z dne 31.8.2015, je razvidno:

* da je naslov, od koder se javna uslužbenka vozi na delo: █;
* da je bivališče javne uslužbenke do kraja opravljanja dela oddaljeno 21 kilometrov;
* da javna uslužbenka za povračilo stroškov prevoza na delo in z dela uveljavlja dnevno vozovnico (za avtobus na relaciji █- Nazarje - █) v znesku 6,20 evra.

Iz plačilnih list javne uslužbenke za leto 2020 je razvidno, da je javna uslužbenka pri plači za posamezne mesece prejela naslednja povračila stroškov za prevoz na delo in z dela[[8]](#footnote-8):

|  |  |  |  |
| --- | --- | --- | --- |
| **mesec** | **Število dni za obračun** | **Znesek povračila (v EUR)** | **Vrsta prevoza** |
| januar  februar  marec  april  maj  junij  julij  avgust  september  september  oktober  november  december | 17  19  16  /  20  20  22  15  20  16  /  / | 105,40  117,80  99,20  /  124,00  124,00  136,40  93,00  124,00  99,20  /  / | dnevna vozovnica  dnevna vozovnica  dnevna vozovnica  /[[9]](#footnote-9)  dnevna vozovnica  dnevna vozovnica  dnevna vozovnica  dnevna vozovnica  dnevna vozovnica  dnevna vozovnica  /[[10]](#footnote-10)  /[[11]](#footnote-11) |

* + 1. Ugotovitve inšpektorice

Inšpektorica ugotavlja:

* da je bivališče javne uslužbenke (█) do prvega javnega prevoza (avtobusna postaja v █) oddaljeno 4 kilometre, kar pomeni, da ji za razdaljo 8 kilometrov/dnevno pripada kilometrina, vendar ji to pri povračilu stroškov za prevoz na delo in z dela v letu 2020 ni bilo upoštevano;
* da je v letu 2020 znašala mesečna (imenska) vozovnica za avtobus za relacijo █- Nazarje - █70,20 evrov, dnevna vozovnica za navedeno relacijo pa 5,40 evrov[[12]](#footnote-12);
* da na izjavi javne uslužbenke za povračilo stroškov prevoza na delo in z dela ni navedena cena mesečne vozovnice za javni prevoz in ni navedeno, da javna uslužbenka za razdaljo od bivališča do prvega javnega prevoza uveljavlja kilometrino;
* da je bila javna uslužbenka od 16.3.2020 do 10.5.2020 in od 16.11.2020 do 11.12.2020, ker ni deloval javni prevoz, upravičena do izplačila kilometrine za razdaljo od bivališča do lokacije Muzeja Vrbovec, kar znaša 42 kilometrov/dnevno;
* da je bila javni uslužbenki v letu 2020 (tudi ko je bila na delu prisotna več kot 12 dni v mesecu) kot povračilo stroškov za prevoz na delo in z dela za relacijo █- Nazarje - █upoštevana cena dnevne vozovnice, kar pa ni v skladu s 5. členom Aneksa k KPND v povezavi z ZUJF in 2. členom ZJF, saj bi morala biti upoštevana cena mesečne (imenske) vozovnice oziroma za dneve, ko ni bilo javnega prevoza, pa bi ji morala biti obračunana in izplačana kilometrina;
* da je bila javna uslužbenka za leto 2020, upoštevajoč določbe 5. člena Aneksa k KPND v povezavi z ZUJF in 2. členom ZJF ter Odlok o začasni prepovedi in omejitvah javnega prevoza potnikov v Republiki Sloveniji (Uradni list RS, številka [24/20](http://www.uradni-list.si/1/objava.jsp?sop=2020-01-0566), [54/20](http://www.uradni-list.si/1/objava.jsp?sop=2020-01-0814) in [65/20](http://www.uradni-list.si/1/objava.jsp?sop=2020-01-0997)) in Odlok o začasni prepovedi, omejitvah in načinu izvajanja prevoza potnikov na ozemlju Republike Slovenije (Uradni list RS, številka [165/20](http://www.uradni-list.si/1/objava.jsp?sop=2020-01-2910) in [181/20](http://www.uradni-list.si/1/objava.jsp?sop=2020-01-3195)), upravičena do naslednjih zneskov povračil stroškov za prevoz na delo in z dela:

|  |  |  |  |
| --- | --- | --- | --- |
| **mesec** | **Število dni za obračun** | **Znesek povračila (v EUR)** | **Vrsta prevoza** |
| januar  januar | 17  17 | 70,20  14,08472 | mesečna vozovnica  kilometrina |
| februar | 19 | 70,20 | mesečna vozovnica |
| februar | 19 | 15,3904 | kilometrina |
| marec  marec  marec | 10  10  6 | 62,00  7,904  24,30 | dnevna vozovnica  kilometrina  kilometrina |
| april  maj  maj  maj | /  5  15  15 | /  16,80  70,20  10,24 | /  kilometrina  mesečna vozovnica  kilometrina |
| junij  junij | 20  20 | 70,20  12,80 | mesečna vozovnica  kilometrina |
| julij  julij | 22  22 | 70,20  14,08 | mesečna vozovnica  kilometrina |
| avgust  avgust  september | 15  15  20 | 70,20  9,6  70,20 | mesečna vozovnica  kilometrina  mesečna vozovnica |
| september  oktober | 20  16 | 12,8  70,20 | kilometrina  mesečna vozovnica |
| oktober  november | 16  / | 10,259  / | kilometrina  / |
| december | / | / | / |

* da je javna uslužbenka zaradi pomote pri neizplačilu kilometrine za obdobje od 16.3.2020 do 10.5.2020 in od 16.11.2020 do 11.12.2020, z direktorico Muzeja Vrbovec, █, dne 1.2.2021 sklenila Dogovor o vračilu preveč izplačanih stroškov prevoza na delo in z dela in se dogovorila, da se ji preveč izplačane stroške prevoza na delo in z dela za leto 2020, in sicer v višini 24,26 evrov, obračunajo pri plači javne uslužbenke za mesec februar 2021;
* da je iz plačilne liste javne uslužbenke za mesec februar 2021 razvidno, da je bilo javni uslužbenki na podlagi Dogovora o vračilu preveč izplačanih stroškov prevoza na delo in z dela, z dne 1.2.2021, odtegnjeno 24,26 evrov in da ji je bila za povračilo stroškov prevoza na delo in z dela za mesec februar 2021 izplačana kilometrina v višini 11,50 evrov ter znesek mesečne (imenske) vozovnice v višini 70,20 evrov;
* da je javna uslužbenka v letu 2020 iz naslova povračila stroškov za prevoz na delo in z dela prejela skupno 1.023,00 evrov, upravičena pa je bila do povračila 771,8581 evrov. Ne glede na navedeno pa inšpektorica direktorici Muzeja Vrbovec ne bo predlagala, da naj se z javno uslužbenko dogovori o načinu vrnitve zneska preveč izplačanih stroškov za prevoz na delo in z dela (v višini 254,2 evrov), saj glede na mnenje Ministrstva za javno upravo, št. 1002-45/2021/2 z dne 20.1.2021, in upoštevajoč sodno prakso, ki se je izoblikovala glede vračila preveč izplačanih stroškov prevoza na delo in z dela (sodba Vrhovnega sodišča VIII Ips 256/2016, sodba VIII Ips 120/2017), delodajalec od javnega uslužbenca v primeru, ko je za preveliko izplačilo stroškov prevoza na delo in z dela odgovoren sam, ni dolžan zahtevati vračila preveč izplačanih stroškov prevoza na delo in z dela.
  + 1. Ukrepi inšpektorice

Inšpektorica direktorici Muzeja Vrbovec predlaga:

* da naj poskrbi, da bo javna uslužbenka █izpolnila novo izjavo za povračilo stroškov prevoza na delo in z dela, ki bo vsebovala ceno mesečne (imenske) vozovnice za javni prevoz za relacijo █- Nazarje - █(in pravilno ceno dnevne vozovnice na navedeni relaciji) in na kateri bo navedeno, da za razdaljo od bivališča javne uslužbenke do prvega javnega prevoza uveljavlja kilometrino (za 8 kilometrov dnevno), ker na tej relaciji nima možnosti uporabe javnega prevoza;
* da naj zagotovi, da bodo javni uslužbenki █ v prihodnje stroški prevoza na delo in z dela povrnjeni skladno z določili Aneksa h KPND in tretjim odstavkom 2. člena ZJF (povrnitev stroškov za prevoz na delo in z dela za najcenejši javni prevoz).

**III. Predlagani ukrepi inšpektorice za sistem javnih uslužbencev**

Inšpektorica za sistem javnih uslužbencev predsedniku sveta zavoda Muzeja Vrbovec na podlagi tretjega odstavka 16. člena Zakona o javnih uslužbencih v povezavi s tretjim odstavkom 2. člena Zakona o javnih financah predlaga, da naj kot odgovorna oseba v roku 90 dni od prejema tega zapisnika izvede ukrepe predlagane v točki II. 3.1.2. zapisnika ter Inšpektoratu za javni sektor predloži dokazila o izvedenih ukrepih.

Inšpektorica za sistem javnih uslužbencev direktorici Muzeja Vrbovec na podlagi tretjega odstavka 16. člena Zakona o javnih uslužbencih v povezavi s tretjim odstavkom 2. člena Zakona o javnih financah predlaga, da naj kot odgovorna oseba v roku 90 dni od prejema tega zapisnika izvede ukrepe predlagane v točki II. 3.2.2. zapisnika ter Inšpektoratu za javni sektor predloži dokazila o izvedenih ukrepih.

**Pouk o pravnem sredstvu:**

Direktorica Muzeja Vrbovec lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška cesta 21, 1000 Ljubljana ali pošlje priporočeno po pošti, lahko pa se poda tudi ustno na zapisnik. O ugovoru bo odločil minister za javno upravo.

Na podlagi 23. člena Zakona o upravnih taksah (Uradni list RS, št. [106/10](http://www.uradni-list.si/1/objava.jsp?sop=2010-01-5482) – uradno prečiščeno besedilo, [14/15](http://www.uradni-list.si/1/objava.jsp?sop=2015-01-0505) – ZUUJFO, [84/15](http://www.uradni-list.si/1/objava.jsp?sop=2015-01-3306) – ZZelP-J, [32/16](http://www.uradni-list.si/1/objava.jsp?sop=2016-01-1366) in [30/18](http://www.uradni-list.si/1/objava.jsp?sop=2018-01-1347) – ZKZaš) za ugovor zoper ta zapisnik ni potrebno plačati upravne takse.

mag. Simona Izlakar

INŠPEKTORICA VIŠJA SVETNICA

Inšpektorica za sistem javnih uslužbencev

Vročiti:

* Muzej Vrbovec, Muzej gozdarstva in lesarstva, direktorica █, Savinjska cesta 4, 3331 Nazarje - osebno po ZUP,
* Svet zavoda Muzeja Vrbovec, Muzeja gozdarstva in lesarstva, predsednik sveta █, Savinjska cesta 4, 3331 Nazarje - osebno po ZUP,
* Občina Nazarje, Savinjska cesta 4, 3331 Nazarje, po e-pošti na naslov: [obcina@nazarje.si](mailto:obcina@nazarje.si),
* Ministrstvo za javno upravo, Kabinet ministra, Tržaška cesta 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si).

1. *Uradni list RS, št.* [*40/12*](http://www.uradni-list.si/1/objava.jsp?sop=2012-01-1700)*,* [*96/12*](http://www.uradni-list.si/1/objava.jsp?sop=2012-01-3693) *– ZPIZ-2,* [*104/12*](http://www.uradni-list.si/1/objava.jsp?sop=2012-01-3990) *– ZIPRS1314,* [*105/12*](http://www.uradni-list.si/1/objava.jsp?sop=2012-01-4001)*,* [*25/13*](http://www.uradni-list.si/1/objava.jsp?sop=2013-01-0892) *– odl. US,* [*46/13*](http://www.uradni-list.si/1/objava.jsp?sop=2013-01-1756) *– ZIPRS1314-A,* [*56/13*](http://www.uradni-list.si/1/objava.jsp?sop=2013-01-2139) *– ZŠtip-1,* [*63/13*](http://www.uradni-list.si/1/objava.jsp?sop=2013-01-2519) *– ZOsn-I,* [*63/13*](http://www.uradni-list.si/1/objava.jsp?sop=2013-01-2520) *– ZJAKRS-A,* [*99/13*](http://www.uradni-list.si/1/objava.jsp?sop=2013-01-3548) *– ZUPJS-C,* [*99/13*](http://www.uradni-list.si/1/objava.jsp?sop=2013-01-3549) *– ZSVarPre-C,* [*101/13*](http://www.uradni-list.si/1/objava.jsp?sop=2013-01-3675) *– ZIPRS1415,* [*101/13*](http://www.uradni-list.si/1/objava.jsp?sop=2013-01-3676) *– ZDavNepr,* [*107/13*](http://www.uradni-list.si/1/objava.jsp?sop=2013-01-3887) *– odl. US,* [*85/14*](http://www.uradni-list.si/1/objava.jsp?sop=2014-01-3442)*,* [*95/14*](http://www.uradni-list.si/1/objava.jsp?sop=2014-01-3951)*,* [*24/15*](http://www.uradni-list.si/1/objava.jsp?sop=2015-01-1001) *– odl. US,* [*90/15*](http://www.uradni-list.si/1/objava.jsp?sop=2015-01-3504)*,* [*102/15*](http://www.uradni-list.si/1/objava.jsp?sop=2015-01-4084)*,* [*63/16*](http://www.uradni-list.si/1/objava.jsp?sop=2016-01-2686) *– ZDoh-2R,* [*77/17*](http://www.uradni-list.si/1/objava.jsp?sop=2017-01-3730) *– ZMVN-1,* [*33/19*](http://www.uradni-list.si/1/objava.jsp?sop=2019-01-1493) *– ZMVN-1A in* [*72/19*](http://www.uradni-list.si/1/objava.jsp?sop=2019-01-3207)*)*. [↑](#footnote-ref-1)
2. *Uradni list RS, št. 40/2012.* [↑](#footnote-ref-2)
3. *Uradni list RS, štev.* [*11/11*](http://www.uradni-list.si/1/objava.jsp?sop=2011-01-0449)*-uradno prečiščeno besedilo,* [*14/13-popr.*](http://www.uradni-list.si/1/objava.jsp?sop=2013-21-0433)*,* [*101/13*](http://www.uradni-list.si/1/objava.jsp?sop=2013-01-3677)*,* [*55/15*](http://www.uradni-list.si/1/objava.jsp?sop=2015-01-2277)*-ZFisP,* [*96/15*](http://www.uradni-list.si/1/objava.jsp?sop=2015-01-3772)*-ZIPRS1617 in* [*13/18*](http://www.uradni-list.si/1/objava.jsp?sop=2018-01-0544)*.* [↑](#footnote-ref-3)
4. *Uradni list RS, št. 97/07 - uradno prečiščeno besedilo, 64/16 - odi. US in 20/18 - OROZ631; v nadaljevanju: OZ.* [↑](#footnote-ref-4)
5. *Število dni za obračun stroškov prevoza na delo in z dela se ujema z evidenco prisotnosti javne uslužbenke na delu.* [↑](#footnote-ref-5)
6. [*Cenik standardna tarifa (nomago.si)*](https://www.nomago.si/avtobusne-vozovnice/standardna-tarifa?_ga=2.4403195.956787722.1615805620-592719956.1608218153)*.* [↑](#footnote-ref-6)
7. *Javna uslužbenka je v letu 2020 za povračilo stroškov za prevoz na delo in z dela prejela skupno 1.902,40 evrov, upravičena pa je bila do 1.386,95* *evrov, pri plači za mesec januar 2021 pa ji je bilo na podlagi Dogovora o vračilu preveč izplačanih stroškov prevoza na delo in z dela, z dne 5.1.2021, odtegnjeno 133,45 evrov.* [↑](#footnote-ref-7)
8. *Število dni za obračun stroškov prevoza na delo in z dela se ujema z evidenco prisotnosti javne uslužbenke na delu.* [↑](#footnote-ref-8)
9. *Javna uslužbenka je v mesecu aprilu 2020 opravljala delo na domu.* [↑](#footnote-ref-9)
10. *Javna uslužbenka je v mesecu novembru 2020 opravljala delo na domu.* [↑](#footnote-ref-10)
11. *Javna uslužbenka v mesecu decembru 2020 ni bila prisotna na delu.* [↑](#footnote-ref-11)
12. [*Cenik standardna tarifa (nomago.si)*](https://www.nomago.si/avtobusne-vozovnice/standardna-tarifa?_ga=2.4403195.956787722.1615805620-592719956.1608218153) *- razdalja od začetnega javnega prevoza javne uslužbenke (to je glavna avtobusna postaja █) do postaje v Nazarjah znaša 18,5 km. Kot je razvidno iz cenika avtobusnega podjetja Nomago stane mesečna (imenska) vozovnica za razdaljo 15 - 20 km 70,20 €.* [↑](#footnote-ref-12)